Învăţarea online le dă programul peste cap. Psiholog: "Rezultatele şcolare se pot schimba în timp".
Dacă înveţi online, ai grijă să îţi adaptezi şi programul. Mihaela Dinu, psiholog: Să te trezeşti în fiecare zi ca şi cum mergi la şcoală. Mihaela, psiholog: Programul dezechilibrat duce la scăderea capacităţii de a învăţa.
David Păsărin este elev în clasa a XI-a şi recunoaşte că odată cu învăţarea online, de acasă, şi programul lui s-a dat peste cap. Se pune la somn numai la ore târzii şi se trezeşte în funcţie de cum începe orele a doua zi.Uneori, chiar cu 10 minute înainte să intre profesorul pe zoom.David Păsărin, elev, clasa a XI-a: "Recunosc că la începutul şcolii aveam un program pe care îl respectam, mă trezeam zilnic la şapte, dar acum nu mai pot. Nu mai e acelaşi gând că trebuie să mă culc acum pentru că mâine trebuie să fiu la ora aia în picioare"Psihologul Mihaela Dinu îţi atrage atenţia să nu faci ca David. Îţi explică de ce este bine pentru organism să respecţi un program fix.De exemplu, te trezeşti la ora şapte, faci mişcare după-masă şi te pui la somn la aceeaşi oră în fiecare zi.Mihaela Dinu, psiholog Salvaţi Copiii: "Tot ceea ce nu are rutină şi organizare dezechilibrează. Ne vine foarte greu să ne adaptăm. Oboseala acumulată duce la scăderea capacităţii de a învăţa. Rezultatele şcolare se pot schimba în timp".